**Kalašnikov-konserni** (ven. OAO Концерн «Калашников»,  *OAO Kontsern Kalašnikov*) on venäläinen valtionkonserni Rostehiin kuuluva holdingyhtiö. Merkittävä, 49 prosentin vähemmistöosuus yhtiöstä on kuitenkin myyty venäläisille yksityissijoittajille. Konserni kehittää ja valmistaa automaatti- ja tarkkuusaseita ja ohjattavia ammuksia sekä siviilituotteiksi luettuja metsästys- ja kilpailuaseita. Puolustusvälinetuotanto sisältää myös automaattiaseisiin kytkettäviä pienoiskranaatinheittimiä, tarkkuusohjaavia aseita ja ilmatorjunta-aseita. Konserniin kuuluu useita tytäryrityksiä, joista tunnetuin on **Iževskin asetehtaan** perinteitä jatkava, muun muassa rynnäkkökiväärejä ja metsästysaseita valmistava **Ižmaš**. OAO Ižmaš muutti nimensä vuonna 2013 Kalašnikov-konserniksi.

Yhtiön kotipaikka on Iževsk, Venäjän Udmurtian tasavallassa.

Ižmaš
-----

*Iževskin asetehdas* perustettiin Aleksanteri I:n määräyksestä vuonna 1807 Iževskin kaupunkiin.

Tehdas valmistaa runsaasti myös metsästysaseita, kuten Suomessa metsästäjien keskuudessa hyvin tunnettuja Baikal-merkkisiä haulikoita.

* RPK-74.RPK-74.
* Ak-47 pistimellä.Ak-47 pistimellä.
* Ak-105.Ak-105.

Tehdas valmistaa myös henkilöautoja ja moottoripyöriä.

### Iževskin autotehdas ja Iž-autot

*IŽ* on **Iževskin autotehtaalla** (ven. Ижевский автомобильный завод (ИжАвто), *Iževski avtomobilnyi zavod (IžAvto)*, tai ven. Общество с ограниченной ответственностью «Объединенная Автомобильная Группа», ООО «ОАГ»,  *OOO Objedinennaja Avtomobilnaja Gruppa, OOO OAG*, aiemmin myös ven. ИЖ, Ижевский машиностроительный завод, *Iževski mašinostroitelnyi zavod*) on venäläinen automerkki. Sen jälkeen, kun Moskvitš teki konkurssin, IŽ piti hallussaan pientä osaa Venäjän automarkkinoista edullisilla mutta tilavilla ajoneuvomalleillaan. Neuvostoliiton aikana IŽ valmisti Moskvitšin malleista omia sovelluksiaan, kuten pakettiauto- ja farmariversioita. IŽ valmisti myös Moskvitšin tehtaan ralliauton.

Vuoden 2005 jälkeen tuotannossa olleita automalleja ovat Kia Spektra, Rio ja Sorento ja VAZ-207 sekä Lada Granta. Elokuussa 2009 Ižmaš-konsernin autoja valmistava tytäryhtiö IžAvto hakeutui konkurssiin. Vuosien 2010-2011 aikana IžAvto siirtyi osaksi AvtoVazia. Pian aloitettiin Ladojen uudemman mallin (Granta) tuotanto myös Iževskin tehtaalla. AvtoVaz on puolestaan osa valtionkonserni Rostehin tytäryhtiötä, autoalan holdingyhtiötä *OAO RT-Avto*a.

Tehdas on valmistanut myös moottoripyöriä, joita on Suomessa myyty nimellä IC.

* IŽin valmistama auto, malli Oda (malli 2126).IŽin valmistama auto, malli Oda (malli 2126).
* Autotehtaan tuotantolinjaa (2010).Autotehtaan tuotantolinjaa (2010).
* Lada Granta.Lada Granta.
* IZH 27151IZH 27151

Zala Aero Group
---------------

Helmikuussa 2015 Kalašnikov-konserni kertoi hankkivansa määräenemmistön vuonna 2005 perustetusta Zala Aerosta. Zala Aero on vuonna 2005 perustettu miehittämättömiä ilma-aluksia eli drooneja (UAV) ja räjähdelennokkeja sekä näihin liittyviä laitteistoja niin sotilaalliseen kuin viranomais- ja siviilikäyttöönkin.

Hyökkäyssodassa Ukrainaan 2022 Venäjän asevoimat ovat käyttäneet usean Zala Aeron lennokimallin aseita. Oryx-sivuston dokumentoiman aineiston mukaan Zala Aeron valmistamista lennokeista Ukrainassa on lokakuun 22. päivään 2022 mennessä käytetty ainakin Zala 421-16Е2 ja Zala 421-16EM -lennokkeja. Lisäksi muut lähteet kertovat Venäjän asevoimien käyttäneen Ukrainassa useita kohteeseen osuessaan räjähtäviä Zala Kub- ja Zala Lancet-lennokkeja.

Lähteet
-------

1. 1 2  Prezentatsija kompanii Kalašnikov-konserni, kalashnikovconcern.com.  Arkistoitu 14.8.2014. Viitattu 14.8.2014. (venäjäksi)
2. ↑  Private purchase of 49% in Kalashnikov Concern approved  26.2.2014. Moskova:  ITAR-TASS News Agency.  Arkistoitu 4.3.2016. Viitattu 15.8.2014. (englanniksi)
3. ↑  Company Overview of OJSC "Concern Kalashnikov" Bloomberg Businessweek, businessweek.com. Viitattu 14.8.2014. (englanniksi)
4. ↑  Kontaktnyje dannyje Kalašnikov-konserni, kalashnikovconcern.com.  Arkistoitu 14.8.2014. Viitattu 14.8.2014. (venäjäksi)
5. ↑  Venäjän suurimmat asetehtaat *eskoff.net*. Viitattu 5.11.2009.
6. ↑  About Kalashnikov valtionkorporaatio Rosteh, rostec.ru.  Arkistoitu 4.7.2014. Viitattu 14.8.2014. (englanniksi)
7. ↑  Istorija autozavoda Iževskin autotehdas, izh-auto.ru. Viitattu 14.8.2014. (venäjäksi)
8. ↑  AvtoVAZ suuntaa toimintaansa Eurooppaan ja Afrikkaan *Radio Venäjän Ääni*.  25.11.2011.  Arkistoitu 14.8.2014. Viitattu 11.8.2013. (suomeksi)
9. ↑  RT-Avto valtionkorporaatio Rosteh, rostec.ru.  Arkistoitu 4.7.2014. Viitattu 14.8.2014. (englanniksi)
10. ↑  Company will purchase controlling stake in UAV producer ZALA Aero *Russia Beyond, rbth.com*.  25.2.2015. Viitattu 23.10.2022. (englanniksi)
11. ↑  Oryx: Attack On Europe: Documenting Russian Equipment Losses During The 2022 Russian Invasion Of Ukraine *Oryx, oryxspioenkop.com*.  24.2.2022-. Viitattu 23.10.2022. (englanniksi)
12. ↑  Russia using Kalashnikov Zala Aero Kub suicide drones in Ukraine *airrecognition.com*.  14.3.2022. Viitattu 22.10.2022. (englanniksi)
13. ↑  Will Knight: Russia's Killer Drone in Ukraine Raises Fears About AI in Warfare *Wired, wired.com*.  17.3.2022. Viitattu 23.10.2022. (englanniksi)
14. ↑  Kamikaze drones successfully used in Russia’s special operation in Ukraine — defense firm  8.6.2022. TASS, tass.com. Viitattu 22.10.2022. (englanniksi)
15. ↑  Rossijskaja armija natšala primenjat na Ukraine barražirujuštšije bojepripasty "Lantset" s usilennoi BTš *armstrade.org*.  21.7.2022. Viitattu 22.10.2022. (venäjäksi)
16. ↑  Parth Satam: 1st Footage Of Russia’s Kamikaze ‘Suicide’ Drone Emerges; Loitering Lancets Bust Ukraine’s ‘Western Armory’ *eurasiantimes.com*.  23.7.2022. Viitattu 22.10.2022. (englanniksi)
17. ↑  Russia actively engages ZALA Aero drones *airrecognition.com*.  26.9.2022. Viitattu 22.10.2022. (englanniksi)
18. ↑  Ukraine’s Armed Forces destroy 19 enemy kamikaze drones, 5 attack helicopters on Oct 12 *Ukrinform, ukrinform.net*.  13.10.2022. Viitattu 22.10.2022. (englanniksi)

Aiheesta muualla
----------------

* IŽin kotisivu
* Media - kuvia Iževskin autotehtaalta (venäjäksi) (izh-auto.ru)